— 162 — 
Le verdict d'arbitrage nous est resté. Le voici : 
À tous ceulx qui ces présentes lettres verront ou 
orront Willame de Baduic, lieutenant de mons. le 
Séneschal de Boulenois, Thomas Lecorne, trésorier 
du Boulenois, et Willame Boulenguel procureur 
général du dit lieu de Boulenois, arbitres et aimables 
compositeurs en ceste partie, prins et esleus par le 
consentement des parties cy après dénommées salut, 
come proces et question fut meue ou espérée à 
mouvoir entre le procureur de le maladrie de Desvrene 
et aussy le procureur des maire et eschevins de le dite 
ville de Desvrenne come aians l’administration et 
gouvernement de le dite maison ensemble d’une 
part ; et demiselle Jehanne de Darlingues seur et 
héritiere de feu Jehan de Darlinghes et damoiselle de 
Baillon d’autre part, 
_ sur ce que les dis procureurs disoient et mainte- 
noient que la dite demiselle et ses predecesseurs sei- 
gneurs de Baillon, de si lonc temps qu'il m'est 
memoire du comenchement avoient toujours paié trois 
paulquins d’avaisne de rente par an à le dite maison, 
et maladrie de Desvrene, lequel rente on disoit estre 
deue a le dite maison pour cause des dimes d'une 
terre qu'on dist Contes et Bourseterie emprès le dit 
lieu de Baillon, lesquelles dismes sont et ont esté 
lonctemps en le main des dessus dits seigneurs de 
Baillon, de laquelle rente d’avaisne les dis procureurs 
a le cause dite disoient avoit joy quitement et paisi- 
blement sur les dis de Baillon jusques un petit devant 
je trespas du dit feu Jehan de Darlingues, que le dit 
Jehan vault savoir coment ils tenoient la dite rente, et 
